1. Да се предвиди възможност за тримесечен трансфер към регистрираните домоуправители в общините на данни за постоянните и настоящите адреси на собствениците на индивидуални обекти в сградата или отделните входове в режим на етажна собственост. Мотивът е, че не всеки изпълнява задължението си за подаване на данни за книгата на етажната собственост, което създава съществени проблеми при течове, неплащане на сметки и други подобни.

2. Да се предвиди механизъм за подаване към публичен изпълнител от домоуправителя на некоректните длъжници към етажната собственост до три месеца от изтичане на календалната година, за която се отнасят. Мотивът е, че въпреки опитите за доброволно събиране на таксите за поддръжка и управление и на вноските към ФРО, остава съществен процент несъбрани вземания. Това затруднява нормалното и цивилизовано поддържане на сградата, натрупва дългове към доставчици на услуги.

3. Да се прецизират текстовете на предвидените изменения в чл.24 ал. 5, така че недвусмислено на контрол от контролния съвет да подлежат всички постъпления и разходи за етажната собственост, както извършените в брой, така и по банков път.

4. За кадровата обезпеченост на търговците., вписани в регистъра по чл.47 в., която действително да гарантира префесионалното изпълнение на поетите ангажименти към етажните собствености, без каквото и да било прекъсване за периода на регистрация в него, да са наели по трудово правоотношение:

А. Минимум един служител на петневна работна седмица и пълно законоустановено работно време с професионална кварификация от сферата на счетовоството или финансите и не по-малко от три години професионален опит;

Б. Минимум един служител на петневна работна седмица и пълно законоустановено работно време с техническа професионална кварификация и не по-малко от три години професионален опит;

В. По гражданско или трудово правоотношение минимум един юрист
5. Домоуправителите да съхраняват документите за приходите и разходите на етажните собствености 5 години след изтичане на годината, за която се отнасят. При поискване от етажен собсвеник да предоставят копия на поисканите документи.

6. Средствата на Фонд ремонт и обновяване да се набират в разплащателна сметка със специално предназначение на името на етажната собственост, различна от сметката по чл. 51 ал. 8. Разпореждането със средствата по нея да се извършва само заедно от управителя и контрольора/председателя на контролния съвет на етажната собственост. Да не е допустимо използването на средствата на ФРО от домоуправителя за покриване на задължения на некоректни собственици в сградата за текуща поддръжка и управление. При прекратяване на договора за управлние, управителят превежда в 7-дневен срок средствата на ФРО по посочена в протокола от Общото събрание нова банкова сметка. При забава повече от 14 дни, етажната собственост уведомява министерството на регионалното развитие и благоустройството и регистрацията на търговеца се прекратява, когато управител е търговец. Кредитори и публични органи да не могат да удовлетворят вземанията си от търговеца професионален домоуправител от средства на Фонд ремонт и обновяване на етажни собствености. Да се предвиди алтернативна възможност средствата на ФРО след събиране от домоуправителя да се съхраняват от членове на етажната собственост, определени от Общото събрание.
7. Да не е допустимо несъбраните вземания на професионалните домоуправители за ежемесечна поддръжка  и управление от самостоятелни етажни собственици да бъдат претендиряни за плащане по съдебен или извънсъдебен път от други членове на етажната собственост, редовни платци на своите задължения.
8. Да се определи в закона кворумът за избор на нов домоуправител да се определя по реда на предложените да изменение ал. 1 и ал. 2 на чл.15. 
